Diego Costa, atacantul lui Atletico Madrid, a fost condamnat la 6 luni de închisoare. Fotbalistul și-a recunoscut fapta.
Diego Costa a primit 6 luni de închisoare cu suspendare. Atacantul în vârstă de 31 de ani a recunoscut acuzațiile de evaziune fiscală. Fotbalistul lui Atletico Madrid a prejudiciat statul spaniol cu peste 1 milion de euro.
Diego Costa s-a alăturat listei de sportivi, printre care se află şi Messi şi Cristiano Ronaldo, care au făcut evaziune fiscală. Atacantul echipei Atletico Madrid şi-a recunoscut vina şi a fost condamnat la 6 luni de închisoare. Jucătorul de 31 de ani s-a prezentat joi, 4 iunie, cu masca de protecţie la tribunal. Acolo a aflat că nu va sta după gratii, în schimb va plăti 543.208 euro, pentru delictul comis în urmă cu 6 ani.În 2014, atunci când Costa s-a transferat la Chelsea, nu a declarat la stat mai mult de un milion de euro, bani câştigaţi din drepturi de imagine.În 2017, Diego Costa a revenit la Atletico Madrid, echipă cu care mai are contract până în iunie 2021. Primul meci oficial al grupării de pe Wanda Metropolitano va fi pe 14 iunie, de la ora 14:00, pe terenul celor de la Athletic Bilbao.